
ประกาศองค์การบริหารส่วนตำบลแม่เจ้าอยู่หัว

เรื่อง  สอบราคาจ้างโครงการบุกเบิกถนนสายวัดเทพรักษ์  หมู่ที่  8  (ครั้งที่  2)
-------------------------------------------------------------------- 



ด้วยองค์การบริหารส่วนตำบลแม่เจ้าอยู่หัว  มีความประสงค์จะสอบราคาจ้าง โครงการบุกเบิกถนนสายวัดเทพรักษ์  หมู่ที่  8   ตามรายละเอียดดังนี้

-  ขุดดินยกระดับถนนขนาดผิวจราจรกว้าง  4  เมตร  ยาว  239  เมตร  สูงเฉลี่ย  1  เมตร  จำนวนปริมาณไม่น้อยกว่า  1,195  ลูกบาศก์เมตร


-  ถมดินยกระดับถนนขนาดผิวจราจรกว้าง  4  เมตร  ยาว  140  เมตร  สูงเฉลี่ย  1  เมตร  จำนวนปริมาณไม่น้อยกว่า  700  ลูกบาศก์เมตร  พร้อมเกลี่ยเรียบ


-  ฝังท่อ  คสล.  ชั้น  3  ขนาด  Ø 1.00 x 1.00  เมตร  จำนวน  1  จุด ๆ ละ  8  ท่อน           รวม  8  ท่อน  พร้อมยารอยต่อท่อด้วยซีเมนต์

-  ติดตั้งป้ายประชาสัมพันธ์โครงการตามแบบมาตรฐานของ  อบต.  จำนวน   1  ป้าย

                    ราคากลางของงานโครงการบุกเบิกถนนสายวัดเทพรักษ์  หมู่ที่  8  ในการสอบราคาครั้งนี้เป็นเงินทั้งสิ้น  138,000  บาท  (หนึ่งแสนสามหมื่นแปดพันบาทถ้วน)
ผู้มีสิทธิเสนอราคาจะต้องมีคุณสมบัติดังนี้
1. เป็นนิติบุคคล หรือบุคคลธรรมดา ที่มีอาชีพรับจ้างทำงานที่สอบราคาดังกล่าว
2. ไม่เป็นผู้ถูกแจ้งเวียนชื่อเป็นผู้ถูกทิ้งงานของทางราชการ รัฐวิสาหกิจ หรือหน่วยการบริหาร   
ราชการส่วนท้องถิ่น ในขณะที่ยื่นซองสอบราคา
3. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทยเว้นแต่รัฐบาลของผู้
เสนอราคาได้มีคำสั่งให้สละสิทธิ์ความคุ้มกันนั้น
4. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่  องค์การบริหารส่วน
ตำบลแม่เจ้าอยู่หัว  ณ  วันประกาศสอบราคาจ้าง  หรือไม่เป็นผู้กระทำการอันที่เป็นการขัดขวางการแข่งขันราคาอย่างเป็นธรรมในการสอบราคาจ้างครั้งนี้
5. มีผลงานก่อสร้างประเภทเดียวกัน ในวงเงินไม่น้อยกว่า  69,000  บาท


กำหนดดูสถานที่ก่อสร้าง ในวันที่  20  ตุลาคม  2558 ระหว่างเวลา ๐๙.๓๐ น. ถึง ๑๒.๐๐ น.      ณ บ้านในวัง  หมู่ที่ 8 และกำหนดรับฟังคำชี้แจงรายละเอียดเพิ่มเติมในวันที่ 20  ตุลาคม 2558 เวลา ๑๓.๐๐ น.  เป็นต้นไป  ณ  ที่ทำการองค์การบริหารส่วนตำบลแม่เจ้าอยู่หัว    หากไม่ได้รับฟังคำชี้แจงรายละเอียดเพิ่มเติม และดูสถานที่ก่อสร้างในวันเวลาดังกล่าวให้ถือว่าผู้นั้นได้รับฟังคำชี้แจงรายละเอียดเพิ่มเติมและดูสถานที่แล้วจะนำมาเป็นข้ออ้างเพื่อการใด ไม่ได้ทั้งสิ้น 
กำหนดยื่นซองสอบราคา โดยกำหนดให้มีการยื่นซองสอบราคา  ดังนี้
๑.  กำหนดยื่นซองสอบราคา  ตั้งแต่วันที่ 7  ตุลาคม  2558  ถึงวันที่  14  ตุลาคม  2558  และตั้งแต่วันที่ 16  ตุลาคม 2558 ถึงวันที่ 21  ตุลาคม 2558 ณ ที่ทำการองค์การบริหารส่วนตำบลแม่เจ้าอยู่หัว             ในวันและเวลาราชการ
๒.  กำหนดยื่นซองสอบราคา ในวันที่ 15  ตุลาคม 2558 ระหว่างเวลา ๐๘.๓๐ น. ถึง ๑๖.๓๐ น.   ณ  ศูนย์รวมข้อมูลข่าวสารการซื้อหรือการจ้างขององค์การบริหารส่วนตำบลระดับอำเภอ  (เชียรใหญ่)








/ กำหนดเปิดซอง.......
กำหนดเปิดซองสอบราคา ในวันที่ 22 ตุลาคม 2558 ตั้งแต่เวลา 09.3๐ น. เป็นต้นไป ณ ศูนย์รวมข้อมูลข่าวสารการซื้อหรือการจ้างขององค์การบริหารส่วนตำบลระดับอำเภอ  (เชียรใหญ่)


ผู้สนใจติดต่อขอรับ / ซื้อเอกสารสอบราคาในราคาชุดละ ๕๐๐ บาท  ได้ที่  กองคลัง  องค์การบริหารส่วนตำบลแม่เจ้าอยู่หัว  ระหว่างวันที่  7  ตุลาคม  2558  ถึงวันที่  21  ตุลาคม  2558  ตั้งแต่เวลา ๐๘.๓๐ น. – ๑๖.๓๐ น. และดูรายละเอียดได้ในเว็บไซต์  www.gprocurement.go.th 
ของกรมบัญชีกลาง  และเว็บไซต์ www.maechaoyuhou.go.th   ขององค์การบริหารส่วนตำบลแม่เจ้าอยู่หัว    หรือสอบถามทางโทรศัพท์หมายเลข  ๐-๗๕๓๖-๒๓๐๐   ในวันและเวลาราชการ


    ประกาศ   ณ   วันที่  7   เดือน  ตุลาคม  พ.ศ. ๒๕๕8




      
             (นายชนวีร์   ซุ่นอินทร์)






            นายกองค์การบริหารส่วนตำบลแม่เจ้าอยู่หัว
